AIŠKINAMASIS RAŠTAS

**Dėl Vietinės rinkliavos už išorinę reklamą**

**sumažinimo UAB “ Strenko B.V. “**

**1. Parengto tarybos sprendimo projekto tikslai ir uždaviniai.**

2020 m. sausio 21 d. buvo gautas UAB “Strenko B.V.” raštas „Dėl išorinės reklamos skleidimo“. Reklaminis UAB „Strenko B .V.“ stendas, esantis Ažuluokesos k., Luokesos ir Vilniaus gatvių sankryžoje, yra 73,02 kv. m. ploto ir jį sudaro trys stendo dalys. Ant dviejų stendo pusių yra skleidžiama UAB „Strenko B .V.“ veiklą reklamuojanti reklama, o ant trečios yra skleidžiama „Infomoletai“ reklama apie Molėtus ir Molėtų turizmą. Už UAB „Strenko B .V.“ skleidžiamą reklamą pagal Molėtų rajono savivaldybės vietinės rinkliavos už leidimo įrengti išorinė reklamą išdavimą nuostatus (toliau – nuostatai), patvirtintus Molėtų rajono savivaldybės tarybos 2019 m. rugsėjo 26 d. spendimu Nr. B1-191, apskaičiuota rinkliava yra 536,40 Eur. Kadangi šiame stende bendrovė neatlygintinai ir geranoriškai reklamuoja Molėtų rajoną, Turizmo ir verslo informacijos centro paslaugas, todėl prašo sumažinti mokestį už savo išorinės reklamos skleidimą 50 procentų.

Vadovaujantis Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų, patvirtintų Molėtų rajono savivaldybės tarybos 2019 m. rugsėjo 26 d. sprendimu Nr. B1-191, 11 punktu „*vietinės rinkliavos dydis mažinamas paramos tiekėjams tuo dydžiu, kokios apimties paramą jie suteikė rajono teritorijoje įregistruotiems paramos gavėjams, pateikus tai patvirtinančius paramos teikėjo ir jos gavėjo dokumentus. Rinkliavos mokėtojai nemoka vietinės rinkliavos, jeigu paramos (pateikus patvirtinančius dokumentus) dydis viršija rinkliavos dydį*.“. Rinkliavos dydis apskaičiuotas pagal nuostatus vienai stendo daliai sudaro 268,20 Eur, todėl siūloma sumažinti tai sumai UAB „Strenko B .V.“ mokėtinos rinkliavos dydį.

**2. Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 18 punktas, Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų, patvirtintų Molėtų rajono savivaldybės tarybos 2019 m. rugsėjo 26 d. sprendimu Nr. B1-191, 11 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Teigiama pasekmė – galimybė reklamuoti Molėtų savivaldybės rajoną, Turizmo ir verslo informacijos centro teikiamas paslaugas.

Neigiama pasekmė – į biudžetą nepateks rinkliavos dalis už UAB „Strenko B .V.“ skleidžiamą reklamą.

**4. Priemonės sprendimui įgyvendinti.** Vietinės rinkliavos už leidimo įrengti išorinę reklamą sumažinimas UAB “Strenko B.V.” 268,20 Eur.

**5. Lėšų poreikis ir jų šaltiniai (prireikus skaičiavimai ir išlaidų sąmatos.** Molėtų rajono savivaldybės biudžetas neteks 268,20 Eur pajamų.

**6. Vykdytojai, įvykdymo terminai.**

**­­­­­­­­­** Vykdytojai – Molėtų rajono savivaldybės administracijos Architektūros ir teritorijų planavimo skyrius, Molėtų rajono savivaldybės administracijos Turto skyrius.

Parengė

Architektūros ir teritorijų

planavimo skyriaus specialistė

Lina Spranginienė